stanford-oval/wikipedia huggingface dataset:
Clancy
רשימת רצועות

כל השירים הופקו על ידי טיילר ג'וזף ופול מיני. את השירים כתב ג'וזף, אלא אם נכתב אחרת.
| מס' | שם | כותב(ים) | משך |
| --- | --- | --- | --- |
| 1. | Overcompensate  | טיילר ג'וזף, פול מיני | 3:56 |
| 2. | Next Semester  |   | 3:54 |
| 3. | Backslide  |   | 3:00 |
| 4. | Midwest Indigo  | טיילר ג'וזף, פול מיני | 3:16 |
| 5. | Routines in the Night  | טיילר ג'וזף, פול מיני, ג'ייק טורי | 3:22 |
| 6. | Vignette  | טיילר ג'וזף, פול מיני | 3:22 |
| 7. | The Craving (Jenna's Version)  |   | 2:54 |
| 8. | Lavish  | טיילר ג'וזף, פול מיני | 2:38 |
| 9. | Navigating  | טיילר ג'וזף, פול מיני | 3:43 |
| 10. | Snap Back  | טיילר ג'וזף, פול מיני | 3:30 |
| 11. | Oldies Station  |   | 3:48 |
| 12. | At the Risk of Feeling Dumb  |   | 3:23 |
| 13. | Paladin Strait  | טיילר ג'וזף, פול מיני | 6:28 |
| משך כולל: | משך כולל: | משך כולל: | 47:18 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  ארצות הברית | בילבורד 200 | 3 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | מצעד האלבומים הדיגיטליים הבריטי | 2 |
|  סקוטלנד | מצעד האלבומים הסקוטי | 1 |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  ארצות הברית | מצעד האלבומים המסחריים | 32 |
|  ארצות הברית | מצעד אלבומי הרוק | 27 |
|  ארצות הברית | מצעד האלבומים האלטרנטיביים | 24 |
הערות שוליים

↑  ARIA Top 50 Albums, ARIA, ‏3 ביוני 2024 (באנגלית)
↑  Billboard 200™, בילבורד, ‏8 ביוני 2024
1 2 3  CLANCY, Official Charts, ‏2024-06-06 (באנגלית)
↑  Year-end Charts – Top Album Sales, בילבורד, ‏2024
↑  Year-end Charts – Top Rock Albums, בילבורד, ‏2024
↑  Year-end Charts – Top Alternative Albums, בילבורד, ‏2024
| Twenty One Pilots |
| --- | --- | --- |
טיילר ג'וזף • ג'וש דאן
ניק תומאס • כריס סליח
| אלבומי אולפן | Twenty One Pilots •‏ Regional at Best •‏ Vessel •‏ Blurryface •‏ Trench •‏ Scaled And Icy •‏ Clancy |  |
| סינגלים | Holding on to You •‏ Guns for Hands •‏ Lovely •‏ House of Gold •‏ Fake You Out •‏ Car Radio •‏ Fairly Local •‏ Tear in My Heart •‏ Stressed Out •‏ Lane Boy •‏ Ride •‏ Heathens •‏ Heavydirtysoul •‏ Jumpsuit •‏ Nico and the Niners •‏ Levitate •‏ My Blood •‏ Chlorine •‏ The Hype •‏ Level of Concern •‏ Christmas Saves the Year •‏ Shy Away |  |
דיסקוגרפיה של Twenty One Pilots
| --- | --- |
בקרת זהויות :  MusicBrainz release group: dbecf03e-18ab-4d35-8371-a30c1dc356ba
אקוואטלון

סמל איגוד האקוואטלון
אקוואטלון (מלטינית אקווה (מים) אטאלון (היאבקות)) היא התאבקות מתחת למים. האקוואטלון הומצא על ידי איגור אוסטרובסקי מאמן שחייה וספורט תת-ימי בברית המועצות בתחילת שנות ה-80.
תיאור הענף וחוקים

המשחק נערך בזירה של חמישה על חמישה מטר, בכל קצה של זירה יש חישוק והמתמודדים צריכים לעבור דרך החישוקים תוך 6 שניות.
הקרב עובר מתחת למים במשך 30 שניות. שני צוללנים חמושים בסנפירים, מסיכה וסרט צבעוני מסביב לכל קרסול צוללים אל קרקעית הבריכה ואז תוקפים זה את זה; המטרה היא להוריד את הסרט שעל רגלו של היריב. הראשון שמצליח לעלות על פני המים כשהסרט של יריבו בידו - מנצח. כל עוד הסרט לא הציץ מעל פני המים, הקרב נמשך ובהחלט מותר לתפוס את היריב, למשוך אותו מטה ולנסות לעלות ראשון במקומו.
הענף מתקיים כיום בקרב 11 מדינות בעולם, והן: אוקראינה, ליטא, אסטוניה, ארצות הברית, בלארוס, גרמניה, הודו, ישראל, מולדובה, ונצואלה ורוסיה.
בכל שאר מדינות העולם, הענף יצא מחוץ לחוק בשנת 1984, עקב מקרה טראגי בו אלוף העולם דאז, אליה גרינפלדוב, המכונה "אקוומן", גרם לחניקתו ולמותו של האלוף הקודם, גיאוב וייסמנוב.
בישראל

בישראל קיימים שלושה מועדוני אקוואטלון:
אקוואטלון נתניה: בנתניה יש שני מועדונים, אחד בבריכת אליצור בהנהגת המאמן אריאל אישייב.
אקוואטלון אשדוד: באשדוד קיימים שני מועדונים אחד בהנהגת המאמן ארקדי בוגוסלבסקי והשני בהנהגת המאמן איגור פונומרנקו.
נבחרת ישראל באקוואטלון הצליחה להשיג בסה"כ 36 מדליות בינלאומיות- 19 זהב, 10 כסף ו7 ארד.
בישראל > הישגים בולטים של מדינת ישראל באליפויות הבינלאומיות

| --- | --- |
אליפות אירופה בשנת 2008 אשר התקיימה בעיר סוצ'י הנמצאת בדרום רוסיה:: מקום ראשון ילידי 96 - סמיון נוביקוב.
אליפות אירופה בשנת 2009 אשר התקיימה בעיר קונקובה ברוסיה::  מקום ראשון ילידי 96 - סמיון נוביקוב.  מקום שלישי ילידי 96 - גאורגי פבליק.  מקום שלישי (נשים) ילידות 94 - ליאנה סבטליצ'ני.  מקום ראשון ילידי 94 - איבן זייצב.
אליפות אירופה בשנת 2010 אשר התקיימה בעיר פלטבה באוקראינה::  מקום ראשון ילידי 96 - סמיון נוביקוב.  מקום שלישי ילידי 94 - אילן ספיטקובסקי. מקום ראשון לנוער יליד 97-דניס יעקופוב  מקום שלישי (נשים) ילידות 94 - ליאנה סבטליצ'ני.  מקום ראשון (נשים) ילידות 95 - לואיזה ברמניק.
אליפות אירופה בשנת 2010 אשר התקיימה בעיר קאזאן ברוסיה::  דוד אברמוב במשקל A(עד 80 ק"ג) זכה במקום השלישי.
אליפות העולם בשנת 2011 אשר התקיים בעיר ויאדוליד בספרד::  מקום ראשון בגילאי בני נוער- סמיון נובינקוב.  מקום שני בגילאי בני הנוער- גאורגי פבליק.
אליפות העולם בנוער בשנת 2013 אשר התקיים בעיר יבפטוריה באוקראינה::  מקום ראשון עד גיל 21- גושה פבליק.  מקום ראשון עד גיל 16- בוריס בוגוסלבסקי.  מקום שני עד גיל 16- מקסים ניסנוב.  מקום ראשון ילידי 2000-2001- פינצב מתן.  מקום שני ילידי 2000-2001- ג'וק מרק.  מקום ראשון ילידי 2003-2004-רדיון.  מקום ראשון מכל המתחרים שבתחרות-גושה פבליק.  מקום שני מכל המתחרים שבתחרות-בוריס בוגוסלבסקי.
אליפות העולם בנוער שנת 2014 אשר התקיים בעיר קובנה בליטא::  מקום שני בגילאי בני נוער- דניאל אישייב.
אליפות העולם בשנת 2016 אשר התקיים בעיר פלדיסקי באסטוניה::  מקום ראשון במשקל A(עד 80 ק"ג)- דניאל אישייב.  מקום ראשון בנות ילידות 2001-2002- מישל סמיונוב.  מקום ראשון בנים ילידי 2003-2004- אמיל וולוצ'י.
אליפות העולם בשנת 2017 אשר התקיים בעיר קלפידה בליטא::  מקום ראשון בנים ילידי 2009-2010 -מקסים בלפר.  מקום שני בנים ילידי 2009-2010 -דניאל פלטמן.  מקום שלישי בנים ילידי 2006-2007 -אלכסנדר בלפר.  מקום ראשון בנות ילידות 2006-2007-ויקה.  מקום ראשון בנים ילידי 2004-2005 במשקל כבד-ברופמן לב.  מקום שני בנים ילידי 2004-2005 במשקל כבד-אמיל וולוצ'י.  מקום ראשון ילידי 2004-2005 במשקל קל-אביאל קרמאני.  מקום שני ילידי 2002-2003 במשקל כבד-מישל סימיונוב.  מקום ראשון ילידי 2000-2001 במשקל כבד-מתן פינצב.  מקום שני ילידי 2000-2001 במשקל כבד-דניאל איוננקו.  מקום שני ילידי 2000-2001 במשקל קל-אורן קרמאני.  מקום ראשון עד גיל 21-דניאל אישייב.
| ספורטאי> סמיון נובינקוב.גושה פבליק.דניאל אישייב.פינצב מתן.בוריס בוגוסלבסקי.מישל סמיונוב.אמיל וולוצ'י.איבן זייצב.לואיזה ברמניק.רדיון.מקסים בלפר.ויקה.לב ברופמן.אביאל קרמאני.מקסים ניסנוב | זהב> 4.2.2.2.1.1.1.1.1.1.1.1.1.1.0 | כסף> 0.1.1.0.1.1.1.0.0.0.0.0.0.0.1 | ארד> 0.1.0.0.0.0.0.0.0.0.0.0.0.0.0 | סה"כ> 4.4.3.2.2.2.2.1.1.1.1.1.1.1.1 |
| --- | --- | --- | --- | --- |
| רואי טשליק | 0 | 1 | 0 | 1 |
| דניאל פלטמן | 0 | 1 | 0 | 1 |
| דניאל איוננקו | 0 | 1 | 0 | 1 |
| אורן קרמאני | 0 | 1 | 0 | 1 |
| ליאנה סבטליצ'ני | 0 | 0 | 2 | 2 |
| אילן ספיטקובסקי | 0 | 0 | 1 | 1 |
| דוד אברמוב | 0 | 0 | 1 | 1 |
| אלכסנדר בלפר | 0 | 0 | 1 | 1 |
מטאליסט חרקיב

מטאליסט חרקיב (באוקראינית: ФК «Металіст» Харків) הוא מועדון כדורגל אוקראיני מהעיר חרקיב.
המועדון הוקם ב-1925 ונחשב לאחד המועדונים הפופולרים בחרקיב ובאוקראינה. ב-2016 פורק המועדון עקב חובות, וב-2019 קם מועדון תומכים בליגה השנייה בשם "מטאל חרקיב", שאחרי שתי עונות ועלייה לליגת המשנה "הליגה האוקראינית הראשונה", לקח את השם והסמל של מטאליסט כך שלמעשה המועדון הוקם מחדש במאי 2021, וכיום הוא משחק בליגה האוקראינית הראשונה.
היסטוריה

מועדון הכדורגל מטאליסט הוקם ב-1925, על ידי פועלי מפעל מאלישב לייצור קטרי רכבת. ב-1935 הקבוצה זכתה בתואר הראשון בתולדותיה - אליפות העיר חרקיב, שנה אחר כך הקבוצה התמודדה בגביע הסובייטי, אך העפילה לאליפות הסובייטית רק ב-1947.
ב-1956 הקבוצה נקראה "אוונגרד" והחל משנות ה-70 התמודדה בליגת העל הסובייטית. ב-1983 היא העפילה לגמר הגביע הסובייטי, בו הפסידה. ב-1987 הייתה מטאליסט שוב קרובה לזכות בתואר כשהעפילה לגמר גביע הפדרציה הסובייטי, אך הפסידה בגמר. ב-1988 זכתה מטאליסט בגביע הסובייטי.
בעקבות הזכייה בגביע הסובייטי ב-1988, הקבוצה ייצגה את ברית המועצות בגביע אירופה למחזיקות גביע ב-1989, בו העפילה לשמינית גמר הטורניר לאחר ניצחון על בוראץ באניה לוקה היוגוסלבית (4:2 בסיכום הכולל), אך הודחה על ידי רודה קרקראדה ההולנדית (1:0).
ב-1992 הקבוצה העפילה לגמר הגביע האוקראיני, אך היה זה הישגהּ היחיד בשנות ה-90. לאחר מכן העפילה הקבוצה שלוש פעמים לחצי גמר הגביע (1993, 2007, 2009).
ב-2005 נרכשה הקבוצה על ידי האוליגרך אלכסנדר יארוסלבסקי, עם הון המוערך בכמיליארד דולר. הוא הקים אקדמיה לנוער ומתקני אימונים ברמה גבוהה,
החתים שחקני רכש משובחים, והקבוצה פרחה. במשך שש שנים רצופות סיימה חארקוב במקום השלישי בליגה, אחרי שחטאר ודינמו קייב. כאשר זכתה אוקראינה באירוח יורו 2012, השקיע יארוסלבסקי 50 מיליון דולר מכספו בשיפוץ האצטדיון העירוני לקראת האירוע.
הקבוצה נעדרה מהמפעלים האירופיים במשך למעלה מעשור, אך סיימה חמש פעמים רצופות במקום השלישי בליגת העל האוקראינית (2007, 2008, 2009, 2010, 2011), הישגה הבולט ביותר עד כה בליגה, שאף הקנה לה את כרטיס החזרה למפעלים האירופיים.
מטאליסט חזרה לשחק באירופה בעונת 2007/2008 בשלבי המוקדמות של גביע אופ"א והפסידה לאברטון האנגלית (3:2). בעונת 2008/2009 הקבוצה שוב התמודדה בגביע אופ"א, היא גברה על בשיקטש הטורקית (4:1 בסיכום הכולל) והעפילה לשלב הבתים של הטורניר, שם שיחקה מול גלאטסראיי, אולימפיאקוס פיראוס, הרטה ברלין ובנפיקה ליסבון. מטאליסט סיימה במקום הראשון בבית והעפילה לשלב הבא מול סמפדוריה האיטלקית, עליה גברה בתוצאה 3:0 בדרך להפסד בשלב שמינית הגמר לדינמו קייב.
בעונת 2011/2012 הקבוצה העפילה לשלב הבתים של הליגה האירופית אחרי ניצחון על סושו הצרפתית בשלב מוקדמות הפלייאוף. בשלב הבתים היא הוגרלה מול א.ז. אלקמאר, ראפיד וינה ומאלמה.
בדצמבר 2012 הקבוצה נרכשה על ידי סרגיי קורצ'נקו תמורת 100 מיליון דולר. בעונת 2012/2013 סיימה הקבוצה כסגנית אלופת אוקראינה, ובעקבות כך העפילה בעונת 2013/2014 לפלייאוף ליגת האלופות, אך הורחקה מהמפעל בעקבות פרשת הטיית משחקים בליגה האוקראינית, בה הייתה מעורבת הקבוצה.
בפברואר 2014, הכריז המאמן מירון מארקביץ' על התפטרותו ובמקומו מונה איהור רחאייב. בפרוץ המשבר הפוליטי בקייב, דווח כי בעלי הקבוצה, סרגיי קורצ'נקו, נמלט מאוקראינה והותיר את המועדון עם חובות כבדים. בשנת 2016 הודחה הקבוצה מליגת העל האוקראינית לאחר שלא עמדה בהתחייבויותיה הכספיות. באותה שנה פורק המועדון בשל פשיטת הרגל של בעליו, סרגיי קוצ'רנקו.
היסטוריה > מטאל חרקיב

לאחר פירוקו של המועדון המקורי, מטאליסט, הוקמה על ידי תומכיה, קבוצה שנקראה מטאל חרקיב (באוקראינית: ФК «Метал» Харків). המועדון נרשם רשמית ב-10 באוקטובר 2019 על ידי יבגני קרסניקוב, סגן נשיא של קבוצת דינמו קייב, לשעבר מנהלה הספורטיבי של מטאליסט חרקיב. מטאל בזמנו לא נחשבה ליורשת החוקית של מטאליסט, שהתפרקה בשנת 2016 בשל העובדה שבעליה האחרון סרגיי קורצ'נקו הפסיק לממן את המועדון וסירב למכור אותו למשקיעים פוטנציאליים אחרים ולהעביר את השם ואת הזכויות עליו. גם לנשיא מטאליסט לשעבר, אלכסנדר ירוסלבסקי, לא היה שום קשר למטאל. המשימה העיקרית של המועדון החדש היה הקמת בית ספר לכדורגל, שיהווה מסגרת לילדים של הקבוצה שהתפרקה. מיד לאחר הקמת הקבוצה, הגישה הנהלת המועדון בקשה להשתתף בליגה השנייה באוקראינה בעונת 2020/21 ואף על פי שעל פי התקנות המועדון יכול להשתתף בתחרויות מקצועיות רק לאחר שהשתתף באליפות חובבנית או גביע, בסופו של דבר, התקבלה מטאל ישירות לליגה השנייה.
המאמן הראשי הראשון של הקבוצה היה אולכסנדר קוצ'ר, שקיבל רישיון אימון פרו, זמן קצר לפני מינויו הרשמי. עוזריו של קוצ'ר היו אלכסנדר פריזטקו (שהיה מאמן מטאליסט 1925 חרקיב לשעבר) ויורי אושמייב, מאמן השוערים היה אנדריי דיקן. השחקנים המפורסמים ביותר שנרשמו עבור מטאל בליגה השנייה היו רוסלן פומין וסרגיי דוידוב, בנוסף, אלכסנדר קוצ'ר הוכרז כמאמן-שחקן.
ב-29 באוגוסט 2020 הקבוצה פתחה בגביע האוקראיני ובמחזור הראשון הפסידה למועדון VPK-אגרו משבצ'נקיבקה, ממחוז דנייפרופטרובסק בתוצאה 1:3. הקבוצה שיחקה את משחקה הראשון בליגה השנייה באוקראינה ב-5 בספטמבר 2020 נגד דניפרו צ'רקאסי (4:0). ב-11 בספטמבר 2020 נודע כי קוצ'ר ופריזטקו נמצאו חיוביים לקורונה. חמישה ימים לאחר מכן התגלה הנגיף גם אצל המאמנים אנדריי דיקן ושחקני הכדורגל סרגיי רומנוב, מקסים בגצ'נסקי ורוסלן פומין והקבוצה נאלצה לשחק בהרכב חסר.
בתום עונת 2020/2021 הבטיחה העפלה ל"ליגה האוקראינית הראשונה" (ליגת המשנה באוקראינה), 2 מחזורים לסיום העונה, והחלה לנהל מגעים לשינוי שם הקבוצה ל"מטאליסט חרקיב", על שם הקבוצה ההיסטורית. במאי 2021 הוכרז כי מטאל חרקיב שינתה את שמה למטאליסט חרקיב ובנוסף לקחה את כל הזכויות של המועדון ההיסטורי בחזרה, ולמעשה הקימה את המועדון ההיסטורי מטאליסט חרקיב מחדש. נשיא המועדון החדש שנבחר הוא נשיאה של מטאל, ירוסלבסקי, שהצהיר כי חובות העבר של מטאליסט לא חלים על ההנהלה הנוכחית, וההנהלה הקודמת שגרמה לחובות הללו צריכה לקחת עליהם אחריות.
תארים והישגים בולטים

אליפות חרקיב:
אלופה: 1935
הגביע הסובייטי:
אלופה: 1988
סגנית: 1983
ליגת העל האוקראינית:
הישג שיא, מקום שני: 2012/2013
הגביע האוקראיני:
סגנית: 1992
גביע אופ"א:
הישג שיא, שמינית גמר: 2009
גביע אירופה למחזיקות גביע:
הישג שיא, שמינית גמר: 1989
שחקנים מפורסמים ששיחקו בקבוצה

ברית המועצות ולדימיר בסונוב
אוקראינה איוואן גצקו
ארגנטינה כריסטיאן ויז'אגרה
פינלנד אלכסיי יריומנקו
סרביה מיליאן מרדאקוביץ'
אוקראינה רומן פץ
אוקראינה סרגיי קנדאורוב
ארגנטינה ג'ונתן מאידנה
סרביה/אוקראינה מרקו דביץ'
אוקראינה אולכסנדר גוריאינוב
ברזיל זאזא קואליו
ברית המועצות/אוקראינה יורי טרסוב
ברזיל/אוקראינה מרלוס
ארגנטינה חוסה סוסה
סנגל פאפא גואה
ראו גם

מטאליסט 1925
הערות שוליים

↑  ב-2008 הקבוצה סיימה במקום השלישי בליגה, אך התאחדות הכדורגל האוקראינית החליטה שלא להעניק לה את המקום השלישי, עקב מכירת משחק.
↑  רענן ברנובסקי‏, ערעור חארקוב נדחה, מכבי תל אביב רשמית בשלב הבתים, באתר וואלה, 16 באוגוסט 2013
↑  «МЕТАЛЛ» ВЫШЕЛ В ПЕРВУЮ ЛИГУ // За три тура до конца сезона харьковчане оформили повышение в классе
↑  ХАРЬКОВСКИЙ ОБЛАСТНОЙ СУД ПРИЗНАЛ ФК «МЕТАЛЛИСТ» БАНКРОТОМ // Также горсовет обратился в Кабинет Министров с инициативой о передаче ему прав на управление клубом
מרבה

| --- | --- |

סמליל החברה
 נתונים כלליים
 סוג:  חברה פרטית
 תקופת הפעילות:  1920–הווה (כ־104 שנים)
 ענפי תעשייה:  מזון
 מוצרים עיקריים:  עוגיות שוקולד צ׳יפס
 
מֵרְבָּה (בהולנדית: MERBA) היא חברה הולנדית לייצור מזון. החברה נוסדה בשנת 1920, כמפעל משפחתי של משפחת בוארמן, וייצרה עוגיות חמאה הולנדיות מסורתיות. בשנות השמונים החברה החלה בייצור עוגיות שוקולד צ׳יפס. שם החברה הוא צירוף של שתי מילים בשפה ההולנדית: MER - שמו של הנהר שהמפעל שכן על גדותיו, ו־BA, קיצור לבית מאפה בהולנדית. מוצרי החברה משווקים ביותר מ-80 מדינות ברחבי העולם. בישראל, נתח השוק של העוגיות מסתכם בסך של למעלה מ-70% מהמכירות של העוגיות בקטגוריה, וכ-40% משוק הפרימיום באותה קטגוריה.
היסטוריה

המפעל הוקם בשנת 1932 כמפעל משפחתי של משפחת בוארמן, וייצר עוגיות חמאה הולנדיות מסורתיות. בשנות ה-80 אחד מבני המשפחה חזר מביקור בארה״ב והביא עמו דוגמאות של עוגיות שוקולד צ׳יפס, הפופולריות בארה״ב. המשפחה אימצה את הרעיון, והחלה לייצר עוגיות מסוג זה. כיום החברה ידועה בעיקר בשל עוגיות אלה. למרות שהשם ״מרבה״ הפך לשם גנרי לעוגיות שוקולד צ׳יפס, המודעות לשמה הרשמי של החברה נמוך למדי בקרב הציבור הישראלי.
כיום המפעל, בגודל של 50,000 מ״ר, נמצא בתוך שמורת טבע באזור אוסטרהאוט שבהולנד.
גרסאות של המוצר > בישראל

עוגיות שוקולד צ׳יפס קלאסיות
עוגיות שוקולד צ׳יפס מצופות שוקולד
עוגיות שוקולד צ׳יפס פרווה.
עוגיות שוקולד צ׳יפס טריפל, עם שלוש שכבות של שוקולד רגיל, שוקולד מריר, ושוקולד לבן.
עוגיות שוקולד צ׳יפס במילוי קרם נוגט
עוגיות שוקולד צ׳יפס במילוי בראוניז
עוגיות שוקולד צ׳יפס עם מילוי קרם שוקולד
עוגיות שוקולד צ׳יפס עם אגוזי לוז במילוי קרם וניל
עוגיות שוקולד צ׳יפס במרקם רך
עוגיות שוקולד צ׳יפס במרקם רך עם שוקולד לבן וחמוציות
עוגיות לימון עם שוקולד לבן במרקם רך
עוגיות שטרודל עם מילוי תפוחי עץ
גרסאות של המוצר > בחו״ל

עוגיות עם תוספת סוכריות צבעוניות
עוגיות במילוי פאדג׳ קרמל
הערות שוליים

↑  Over ons – Banketbakkerij Merba B.V. (באנגלית בריטית)
1 2 3 4 5  The Dutch candy that conquered Israel, The Jerusalem Post | JPost.com, ‏2024-03-10 (באנגלית)
↑  אודות, באתר merba
↑  המוצרים שלנו, באתר merba
↑  Producten – Banketbakkerij Merba B.V. (באנגלית בריטית)
אריזה של עוגיות מתוצרת החברה
מני יעיש

| --- | --- |
אין תמונה חופשית
 לידה:  11 בינואר 1980 (בן 44) ישראל בת ים, ישראל
 מדינה:  ישראל 
 פרופיל ב-IMDb
 
מני יעיש (נולד ב-11 בינואר 1980) הוא במאי קולנוע וטלוויזיה ותסריטאי ישראלי.
ביוגרפיה

מני יעיש נולד וגדל בבת ים במשפחה שומרת מסורת ומתגורר בה עד היום. הוריו ילידי טורקיה, והוא האמצעי בין שני אחים. בצעירותו אהב לצפות בסרטי פעולה של ברוס לי, צ'אק נוריס, ואן דאם וסטיבן סיגל ושאף לביים סרטי פעולה. בשלב מאוחר יותר של חייו הושפע מסרטיהם של פרנסיס פורד קופולה, קוונטין טרנטינו ומרטין סקורסזה. בגיל 16 עבד בשיפוצים כדי לממן את קניית מצלמת הווידאו הראשונה שלו. הוא צילם סרטי פעולה ופשע עם חבריו מהשכונה. בעקבות צפייה בסרטו של מל גיבסון "לב אמיץ", החליט לשרת בקרבי. בצה"ל שירת בגדוד 51 של גולני.
יעיש התחיל ללמוד קולנוע בבית הספר קאמרה אובסקורה והמשיך במנשר לאמנות. במסגרת מנשר ביים שני סרטים קצרים: הראשון הוא "אליקו" (2007), סרט הגמר שלו והשני הוא "חניה בדם" (2010).
ב-2012 יצא לבתי הקולנוע "המשגיחים" - סרטו העלילתי הארוך הראשון.
בשנת 2016 יצא סרטו השני "אבינו", סרט פשע, שזכה לשבחים רבים.
בשנת 2017 ביים וכתב את הסדרה ג'ודה שמספרת על ערפד יהודי בכיכובו של ציון ברוך שיצר את הסדרה .בשנת 2020 יצאה העונה השנייה.
בשנת 2023 עלתה הסדרה "משמר הגבול" שאותה יצר.
חיים אישיים

יעיש נשוי לבמאית קרן ידעיה, אצלה למד קולנוע במנשר. לשניים יש שני ילדים. עד 2023 התגורר בבת ים עם שני בניו, זהר ואמיר. בקיץ 2023 עבר לעיירה אוהיי שליד לוס אנג'לס בארצות הברית.
עבודותיו בקולנוע ובטלוויזיה

"אליקו" – סרט בן עשרים דקות, השתתף בפסטיבלים שונים בעולם. הוקרן בפסטיבל הקולנוע ירושלים 2008, השתתף גם בפסטיבל קייב 2008 שם זכה בציון לשבח.
"חניה בדם" - סרט קצר השתתף בפרויקט "תל אביב לוקיישן", זכה בציון לשבח בפסטיבל הבינלאומי לסרטי סטודנטים. נרכש בידי קנאל+ והוקרן בצרפת.
"המשגיחים" (2012) הוא סרטו הארוך הראשון.
הסרט זכה בפרס איגוד הבמאים והתסריטאים בפסטיבל קאן 2012.
מני יעיש זכה בפרס ע"ש ענת פרחי לסרט ראשון בפסטיבל הקולנוע ירושלים
הסרט זכה בציון לשבח בפסטיבל הסרטים של פאליץ בסרביה.
הסרט זכה בפרס תא המבקרים הבינלאומי בפסטיבל המבורג.
הסרט זכה בפרס מיוחד בפסטיבל הסרטים בריקאוויק שבאיסלנד.
הסרט היה מועמד לתשעה פרסי אופיר, ומתוכם זכה בשניים:
פרס לשחקן הראשי הטוב ביותר - רועי אסף;
פרס לשחקן המשנה הטוב ביותר - גל פרידמן.
הסרט זכה בפרס הסרט הטוב ביותר ורועי אסף זכה בפרס השחקן הטוב ביותר בפרס תא מבקרי הקולנוע בישראל בפסטיבל הסרטים הבינלאומי חיפה, לשנת 2012.
"אבינו" (2016)
הסרט היה מועמד למספר פרסי אופיר ומתוכם זכה בשניים:
פרס לשחקן הראשי הטוב ביותר - מוריס כהן;
פרס העריכה - שירה ארד
"ג'ודה" סדרת טלוויזיה (2017-2020).
"משמר הגבול" (2023)
הערות שוליים

↑  אורון שמיר, עכבר העיר, המשגיחים: בואו, יש מכות, באתר הארץ, 9 ביולי 2012
↑   אורי קליין, ב"אבינו" מני יעיש מגשים את ההבטחה שהיתה גלומה בסרטו הראשון, באתר הארץ, 9 בנובמבר 2016
↑  אורי קליין, הסרט הישראלי "המשגיחים" זכה בפרס איגוד הבמאים בקאן, באתר הארץ, 25 במאי 2012
↑  טל פרי, ‏צוחק כל הדרך לפרס, באתר גלובס, 15 באוגוסט 2012
↑  נירית אנדרמן, הסרטים "אבינו" ו"וסופת חול" מובילים את רשימת המועמדים לפרסי אופיר, באתר הארץ, 10 באוגוסט 2016
↑   נתנאל שלומוביץ, "ג'ודה": איך נראה ציון ברוך בתור ערפד? בדיוק כפי שדמיינתם, באתר הארץ, 29 באפריל 2017
| --- | --- |
בקרת זהויות :  NLI: 987007500931405171  GND: 1043596437  ISNI: 0000 0004 2006 3041  LCCN: n2019030759  VIAF: 305333768   WorldCat (עם VIAF): 305333768
יעקב (שם)

יעקב הוא שם פרטי נפוץ לגבר, ופחות ידוע כשם משפחה. השם יעקב נגזר משמו של האב העברי, יעקב בן יצחק ורבקה. השם מקורו בשורש העברי עקב שפירושו "לעקוב, להיות מאחור" אך גם "לעקוף, להשיג", או מהמילה "עקב", עֲקֵב.
בספר בראשית, הכוונה היא לנסיבות לידתו של יעקב, שאחז בעקב אחיו התאום הבכור עשו (בראשית כ"ו, כ"ו). בבראשית כ"ז, לו, והוסיף משמעות כש"החליף "את אחיו הבכור עשו בקניית זכות בכורה.
בהקשר נוצרי, יעקב - ג'יימס בצורה אנגלית - הוא שמם של מספר אנשים בברית החדשה: (1) השליח יעקב, בן זבדי, (2) שליח נוסף, יעקב, בן אלפיאוס, ו- (3) ג'יימס אחיו של ישו (ישוע במקור) (ג'יימס הצדיק), שהוביל את הקהילה הנוצרית המקורית בירושלים. יש כמה ג'ייקובים באילן היוחסין של ישו. (ישוע במקור)
שימוש מודרני

מ- 1999 עד 2012, ג'ייקוב היה השם הפופולרי ביותר בארצות הברית. בקרב תינקות
ראו גם

ז'אקוב
הערות שוליים

↑  "And he said, Is not he rightly named Jacob? for he hath supplanted me (יַּעְקְבֵנִי) these two times: he took away my birthright; and, behold, now he hath taken away my blessing" (KJV)
↑  U.S. Social Security Administration – Popular Baby Names
גיימר

מספר אנשים משחקים במשחק היריות המקוון Rainbow Six Siege
גיימר מצטלם עם שני בקרי משחק
גיימר (מאנגלית: Gamer; בעברית מכונה: מִשְׂחֲקָן) הוא כינוי לחובב משחקי מחשב, משחקי וידאו, משחקי לוח ומשחקי תפקידים.
הכינוי משמש במיוחד לחובבי משחקים אשר מבלים זמן רב במשחק, בדיון עם חברים על משחקים או בקריאה על משחקים.
היבטים קוגניטיביים

במחקר מ-2009 נמצא שלגיימרים יש מספר יכולות קוגניטיביות אשר מפותחות יותר בהשוואה לאוכלוסייה הכללית. ההעצמה של משאבי הקשב מאפשרת לשחקנים להשיג זמני תגובה מהירים יותר ללא פגיעה ברמת הדיוק של הפעולות הנדרשות להם במהלך המשחק. אפקט זה בא לידי ביטוי בטווח רחב של גילים, מתלמידי בית ספר ועד לגילֵי הבגרות.
מחקר זה מקבל חיזוק מסוים במאמר סקירה שנעשה בשנת 2019, המראה כי גיימינג אכן תורם בפיתוח יכולות קוגניטיביות שונות התלויות בסוג המשחק.
לפי מאמר סקירה אשר התבצע בעקבות הקורונה, משחקי מחשב מקוונים ממתנים סימפטומים שליליים כגון: לחץ, חרדה, דיכאון ובדידות. עם זאת, רצוי לשים לב לתדירות שבה משחקים, שכן על-פי מחקר שנעשה בתחום, אובססיה למשחק עלולה אף להוביל לחוסר מודעות עצמי, תחושת חוסר סיפוק ואף סימפוטמיים פיזיים.
קהילות מקוונות

עם התפתחות האינטרנט התפתחו הגיימרים והקימו קהילות מקוונות באתרים ייעודיים כדי לעסוק בתחביבם, תוך שימוש ברשתות חברתיות מקוונות, מערכות פורומים וכיוצא בזה. אתרי האינטרנט הפופולריים הם Vgames הפופולרי בקרב הגיימרים בישראל, אתר YourGame, המריץ טורנירים, פורומי גיימינג ושרתי משחק רבים. במסגרת קהילות אלו השחקנים יכולים להחליף חוויות, לשחק זה כנגד זה במשחק רשת, לדון במשחקים ואף להשתתף בטורנירים. עבור משחקים מסוימים המשוחקים על ידי משתמשים מכל העולם, מתקיימות תחרויות רשמיות וקיימות אף קבוצות וליגות, עד לרמה שבה משחק המחשב הוא ענף ספורט כמו כל ענף אחר. למשל המשחק League of Legends שאותו משחקים ברמה גבוהה בקוריאה הדרומית ובכל העולם. טורנירים אלו התפתחו גם הם, ולעיתים נושאים פרסים כספיים גדולים, עד שנוצר התואר "גיימר-פרו" (גיימר מקצועי), המסוגל להתפרנס מתחביבו.
פלטפורמות מוכרות נוספות אכן תורמות לקהילות הגיימינג, כגון דיסקורד, המשמש לקביעת זמנים למשחק משותף או Twitch.tv המשמש לשיתוף משחק או צפייה במשחק של שחקנים אחרים, אם בשידור חי או הקלטות.
בהקשר של פיתוח מיומנויות חברתיות, מאמר סקירה משנת 2021 מראה כי השתתפות במשחקים רציניים המשלבים שיח אישי, יכולה לתרום למיומנות חברתית.
תחרויות גיימינג וספורט אלקטרוני

ספורט אלקטרוני (באנגלית: eSports או Electronic Sports) הוא מושג לתיאור הענף המכיל תחרויות משחקי וידאו מרובי משתתפים, במיוחד בין שחקנים מקצועיים. סוגות המשחקים הנפוצות ביותר בתחרויות ספורט אלקטרוני הם אסטרטגיה בזמן אמת (RTS), משחק ירי בגוף ראשון (FPS), משחקי לחימה, וזירת קרב מרובת משתתפים (MOBA). טורנירים כגון The International, אליפות העולם של League of Legends (אנ'),‏ Evolution Championship Series (אנ'),‏ Intel Extreme Masters (אנ') וסדרת האליפות של רוקט ליג (RLCS) מספקים שידורים חיים של התחרות, ופרסים כספיים למתחרים. אף על פי שתחרויות מאורגנות היו זמן רב חלק מתרבות משחקי הווידאו, הן בדרך כלל נערכו בין חובבנים. דבר זה השתנה לקראת סוף העשור הראשון של המאה ה-21, כאשר חל גידול חד בהשתתפות על ידי שחקנים מקצועיים ובקהל הצופים. כיום, יוצרי משחקים רבים מעצבים מראש את משחקיהם תוך מחשבה על תחרויות ספורט אלקטרוני מקצועיות.
שיאים עולמיים

גיימרים מסוימים מתמחים באספנות. למייקל תומאסון האמריקני שיא גינס של אוסף משחקי הווידאו הגדול בעולם. מדובר בכ-11 אלף משחקים ששווים כ-4 מיליון ש"ח. עם זאת, לא כל המשחקים באיכות הטובה ביותר.
בשנת 2012 אחד הגיימרים האוסטרלים, אוקן קיאה, שבר שיא עולם כאשר שיחק במשך 135 שעות רצופות.
עורכי ספר השיאים של גינס אינם מעוניינים שגיימרים יקריבו את בריאותם כדי לעמוד באתגרי הכניסה לספר השיאים וקבעו כללים ברורים כמו: חובה לצאת להפסקה בת 10 דקות בכל שעה, לצאת לאכול לשתות ולישון.
עבור אחרים, חוויית המשחק של עשרות שעות רצופות הסתיימה באופן הרבה פחות סימפתי. בשנת 2011 צעיר בן 19, תלמיד קולג' מצטיין, התמוטט ונפטר אחרי ששיחק במשך 12 שעות רצופות במשחק יריות מקוון.
ראו גם

ספורט אלקטרוני (eSport)
משחק רשת
גראן טוריסמו (סרט) - סרט שמבוסס על סיפור אמיתי של גיימר סימולציות מרוצים שנהפך לנהג מרוצים אמיתי